Spjall:Kokteilsósa

message: Er téður Tommi ekki sami og nú rekur Hamborgarabúllu Tómasar, eða Búlluna eins og hún er kölluð? --Smári McCarthy 3. maí 2006 kl. 12:17 (UTC)
replies: text: Veitingamaðurinn Tómas A. Tómasson sem síðar rak Hard Rock Café (Reykjavík) í tíu ár, Ömmu Lú, ef mig misminnir ekki, og Hótel Borg, sem hann gerði upp frá grunni. Hann stofnaði einnig Kaffibrennsluna þar sem téðir Tommaborgarar ku víst fást ennþá.  --Akigka 3. maí 2006 kl. 12:26 (UTC)
replies: text: :Hann er stórmenni. Hvort sem okkur líkar það betur eða verr ber hann að miklu leyti ábyrgð á ameríkuvæddum neysluháttum okkar Íslendinga. -- Kristleifur 3. maí 2006 kl. 13:12 (UTC)
replies: text: ::Kokkteilsósa er allmiklu eldri en haldið er fram í þessari grein og ég leyfi mér stórlega að efast um að téður Tommi hafi búið hana til. --Mói 3. maí 2006 kl. 20:46 (UTC)
replies: text: :::Utah-menn telja sig hafa fundið upp kokkteilsósuna, sjá Fry sauce. --Jóna Þórunn 3. maí 2006 kl. 20:50 (UTC)
replies: text: ::::Svo man ég eftir að hafa heyrt að sósan blessaða hefði verið fundin upp á Akureyri... sel það nú ekkert sérlega dýrt. :) Það er auðvitað ómögulegt að vita hver "fann það upp" að blanda saman majónesi og tómatsósu og fullkomnlega óhugsandi að það hafi getað gerst á tveimur stöðum í heiminum án nokkura tengsla... --Bjarki 3. maí 2006 kl. 21:01 (UTC)
replies: text: :::::Tja, í sögu Arctic Circle Restaurants í Utah kemur fram að þeir hafi byrjað að bera blöndu ketchups og majóness fram með frönskum kartöflum um miðja 20. öld, svo þar með tel ég ólíklegt að Tommi (sem auk þess gekk í skóla í BNA) hafi fundið hana upp. Svipaðar sósur er auk þess að finna (og heita þá cocktail sauce, thousand island sauce, salsa rosa o.s.frv.) bornar fram með fiski, en þá er innihaldið oftast eilítið annað. Aðalatriðið er að þessi einfalda uppskrift er sérhönnuð til að dýfa í frönskum kartöflum og virðist hafa verið "fundin upp" af "frændum okkar" mormónum. --Akigka 3. maí 2006 kl. 21:55 (UTC)
replies: text: ::::::Við skulum ekki gleyma sinnepinu sem sett er í þá íslensku. Það kemur ekki fram að Utah-menn noti slíkt í sína Fry Sauce. Annars þykir mér sjálfum allt eins líklegt að einhver hafi haft kokkteilsósuna með sér heim í farteskinu frá Ameríku, en hafa skal það sem skemmtilegra reynist :) --Kristleifur 3. maí 2006 kl. 22:35 (UTC)
replies: text: :::::::Í alvörunni talað: Að munnmæli hermi eitthvað eru engin rök. Mér skilst á ameríkönum að kokkteilsósa sé vel þekkt fyribæri þar í landi og satt að segja finnst mér líklegra að hugmyndin sé þaðan komin til okkar heldur en öfugt. Ef enginn getur styrkt kenninguna um að kokkteilsósa sé uppfinning Tomma með sterkari rökum en þeim að munnmæli hermi svo, þá á sú fullyrðing ekkert erindi hér. Koettur 16:13, 15 nóvember 2006 (UTC)
replies: text: ::::::::Umorðaði. --Stalfur 16:15, 15 nóvember 2006 (UTC)
replies: text: :::::::::Að mínu mati góð breyting á greininni hjá þér. Bæði útrýmir því að goðsagnir séu endursagðar á wikipedia og kemur með íslenskt sjónarhorn. Koettur 16:19, 15 nóvember 2006 (UTC)
Séra Halldór Gröndal (áður en hann varð séra) seldi kjúklinga í körfu í Naustinu. Hann gerði það áður en Tommi seldi borgara. Halldór gerði sósuna vinsæla en hann notaði þessi grunn hráefni sem mælt er með ásamt ananas safa. Kokteil sósa ameríkana á ekkert skylt við þessa Íslensku annað en nafnið.
thread_title: Tommi

message: Ég setti mynd inn rétt í þessu á Commons. Þarf að gera eitthvað sérstakt svo hún birtist hér inni?
Hér er linkur á myndina á Commons:
http://commons.wikimedia.org/wiki/Image:Kokkteilsósa.jpg
-- Kristleifur 3. maí 2006 kl. 13:13 (UTC)
replies: text: Myndatengillinn er alveg rétt settur upp, þetta er væntanlega einhver bilun í Commons, þetta kemur örugglega inn bráðlega. --Bjarki 3. maí 2006 kl. 13:28 (UTC)
replies: text: :Takk -- Kristleifur 3. maí 2006 kl. 13:43 (UTC)
thread_title: Mynd

message: Ef einhver man hvernig meðferðin á sósunni var í kvikmyndinni má sá hinn sami endilega láta ljós sitt skína í greininni. -- Kristleifur 3. maí 2006 kl. 14:55 (UTC)
thread_title: Með allt á hreinu

message: Ef minnið svíkur mig ekki þá er kokteill með einu k en ekki tveimur. --Brynjarg 14:55, 29 desember 2006 (UTC)
replies: text: Tja, framburður kokkteils er með tvöföldum samhljóða og Google-leit gefur 1.130 gegn 814, kokkteil í vil. --Jóna Þórunn 14:58, 29 desember 2006 (UTC)
replies: text: : Ég fletti þessu, upp bæði er víst leyfilegt. Hitt er þó ekki rétt, framburður þess er með einu kái, ef þetta væri með tveimur káum þá væri þetta borið fram eins og orðið kokkur sem er ekki gert. --Brynjarg 15:29, 29 desember 2006 (UTC)
replies: text: :: Kannski höfum við bara ólíkan framburð. --Jóna Þórunn 15:31, 29 desember 2006 (UTC)
replies: text: ::: Þetta er skrifað með einu kái hérna. --バルドゥル 18. janúar 2010 kl. 20:58 (UTC)
thread_title:  Vitlaus titill?